CELEX: 32010D0205
Language: bg
Date: 2010-03-31 00:00:00
Title: 2010/205/ЕС: Решение на Комисията от 31 март 2010 година относно въпросника за докладване във връзка с Регламент (ЕО) № 166/2006 на Европейския парламент и на Съвета за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета (нотифицирано под номер C(2010) 1955) (Текст от значение за ЕИП)

8.4.2010   
            
            
               BG
            
            
               Официален вестник на Европейския съюз
            
            
               L 88/18
            
         РЕШЕНИЕ НА КОМИСИЯТА
   от 31 март 2010 година
   относно въпросника за докладване във връзка с Регламент (ЕО) № 166/2006 на Европейския парламент и на Съвета за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета
   (нотифицирано под номер C(2010) 1955)
   (текст от значение за ЕИП)
   (2010/205/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета (1), и по-специално член 16 от него,
   като взе предвид Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда (2),
   като има предвид, че:
   
               (1)
            
            
               Съгласно член 16, параграф 1 от Регламент (ЕО) № 166/2006 се изисква доклад относно прилагането на регламента, основаващ се на информацията от последните три отчетни години и изготвен в съответствие с процедурата, предвидена в член 16, параграф 2 от Регламент (ЕО) № 166/2006.
            
         
               (2)
            
            
               Съгласно член 16, параграф 2 от Регламент (ЕО) № 166/2006 се изисква докладът да бъде изготвен въз основа на въпросник, изработен от Комисията с помощта на комитета, създаден по силата на член 19, параграф 1 от регламента.
            
         
               (3)
            
            
               Първият доклад обхваща периода от 2007 г. до 2009 г. включително.
            
         
               (4)
            
            
               Мерките, предвидени в настоящото решение, са в съответствие със становището, изразено от комитета съгласно член 19 от регламента,
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки използват въпросника, даден в приложението към настоящото решение, като основа за изготвяне на доклада, който трябва да бъде представен на Комисията съгласно член 16, параграф 1 от Регламент (ЕО) № 166/2006.
   Член 2
   Адресати на настоящото решение са държавите-членки.
   
      Съставено в Брюксел на 31 март 2010 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 33, 4.2.2006 г., стр. 1.
   
      (2)  ОВ L 377, 31.12.1991 г., стр. 48.
   
      ПРИЛОЖЕНИЕ
      
         ВЪПРОСНИК ЗА ДОКЛАДВАНЕ
      
      
         Допълнителна информация, която трябва да се докладва от държавите-членки съгласно член 16 от Регламент (ЕО) № 166/2006 за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета
      
      
         Общи бележки:
      
      
         Настоящият въпросник съдържа въпроси, на които държавите-членки трябва да отговорят, относно прилагането на Регламента за Европейски регистър за изпускането и преноса на замърсители (Е-РИПЗ) през последните три отчетни години.
      
         Отговорите на въпросника се предоставят от държавите-членки в електронен формат.
      1.   ОБЩО ОПИСАНИЕ
      
         Предоставете кратка информация относно процедурата, по която е подготвен докладът, включително информация за вида на държавните органи, които са допринесли за него.
      2.   ПРАВНИ МЕРКИ ЗА ВЪВЕЖДАНЕ НА СИСТЕМАТА НА РИПЗ (ЧЛЕНОВЕ 5 И 20)
      
         Избройте законодателните, регулаторните и другите мерки за въвеждане на комплексния Регистър за изпускането и преноса на замърсители.
      По-специално опишете мерките, приети от държавите-членки съгласно разпоредбите на член 20 за гарантиране, че правилата относно санкциите са ефективни, съразмерни и възпиращи, както и какъв е опитът от тяхното прилагане.
      3.   ИЗИСКВАНИЯ ЗА ДОКЛАДВАНЕ, ИДЕНТИФИКАЦИЯ НА ОБЕКТИТЕ, КОМПЕТЕНТНИ ОРГАНИ И ДАННИ, КОИТО ТРЯБВА ДА СЕ ДОКЛАДВАТ (ЧЛЕН 5)
      
         Избройте законодателните, регулаторните и другите мерки, с които се въвеждат изискванията за докладване за РИПЗ.
      По-специално опишете компетентните органи, определени да идентифицират обекти за Е-РИПЗ и да събират информация относно изпускането на замърсители от точкови източници. Моля, опишете изискванията за докладване и посочете пътя на събиране на данни за РИПЗ във вашата държава, като изброите вида на участващите институции и за каква част от операциите по валидиране са отговорни те, като използвате таблицата по-долу:
      
                   
               
               
                  Участващи институции: валидиране от тази институция
               
            
                   
               
               
                  Обект: …
               
            
                   
               
               
                  Местна администрация: …
               
            
                   
               
               
                  Регионален орган: …
               
            
                   
               
               
                  Национален орган: …
               
            
                   
               
               
                  Министерство на околната среда: …
               
            4.   ПРАКТИКА ЗА ДОКЛАДВАНЕ ВЪВ ВРЪЗКА С РИПЗ (ЧЛЕН 5)
      
         За всеки цикъл на докладване от последния въпросник насам моля, посочете:
      
      
                  а)
               
               
                  крайни срокове за докладване на компетентния орган;
               
            
                  б)
               
               
                  трудности при спазването на крайните срокове — дали на практика са спазени крайните срокове за докладване от обектите и за осигуряване на публичен достъп до информацията в регистъра; ако има закъснение, да се посочат причините за това;
               
            
                  в)
               
               
                  съотношение между докладите в електронен формат и данните, представени на хартия от операторите, и описание на процедурата на докладване и на инструментите, с които разполагат операторите и компетентните органи;
               
            
                  г)
               
               
                  основните трудности, с които се сблъскват операторите и компетентните органи във връзка с докладването на данни за РИПЗ (моля, отговорете от гледна точка на органите).
               
            5.   ОСИГУРЯВАНЕ И ОЦЕНКА НА КАЧЕСТВОТО НА ДАННИТЕ (ЧЛЕН 9, ПАРАГРАФИ 1, 2 И 3)
      
         Опишете правилата, процедурите и мерките за осигуряване на качеството на докладваните данни по линия на Е-РИПЗ и какво разкриват те относно качеството на докладваните данни.
      
         По-специално предоставете информация относно:
      
      
                  а)
               
               
                  оценката от компетентните органи на пълнотата, последователността и достоверността на данните, предоставени от операторите;
               
            
                  б)
               
               
                  методите и процедурите, приети от компетентните органи, които водят до представянето на данни с по-високо качество.
               
            6.   ОБЩЕСТВЕН ДОСТЪП ДО ДАННИТЕ В РИПЗ (ЧЛЕН 10, ПАРАГРАФ 2)
      
         Опишете начина/начините, по който/които се улеснява общественият достъп до информацията, съдържаща се в регистъра.
      
         По-специално предоставете информация:
      
      каква мярка е предприета за улесняване на достъпа до регистъра на публично достъпни места, когато информацията, съдържаща се в европейския РИПЗ, не е лесно достъпна за обществеността чрез преки електронни средства.
      7.   ПОВЕРИТЕЛНОСТ (ЧЛЕН 7, ПАРАГРАФ 2, ЧЛЕН 11)
      
         Когато дадена информация се пази като поверителна, посочете вида на информацията, причината за това и честотата на отказите за нейното предоставяне. По-специално накратко опишете:
      
      
                  а)
               
               
                  от какъв вид са данните, пазени като поверителни;
               
            
                  б)
               
               
                  основните причини, посочени като основание за искането за поверителност;
               
            
                  в)
               
               
                  броя на обектите по дейност съгласно приложение I с поверителни данни и общия брой на обектите, за които се докладва, по дейност съгласно приложение I.
               
            Моля, опишете практическия си опит и срещнатите проблеми по отношение на третирането на искания за поверителност в съответствие с член 4 от Директива 2003/4/ЕО на Европейския парламент и на Съвета, и по-специално по отношение на информацията за изпускане и пренос, както е определена в приложение III.